text: Как китайски туристи улавят Северното сияние в Русия - Russia Beyond България
  Как китайски туристи улавят Северното сияние в Русия
  Москва и Санкт Петербург са наводнени с китайски туристи, които посещават Русия всяка година. И все пак някои от тях започват да откриват нещо по-необичайно и приключенско – лов на Северно сияние в района на Мурманск.
  Снимка: Сергей Строителев
  След премиерата на номинирания за "Оскар" филм "Левиатан" от руския режисьор Андрей Звягинцев през 2017г. отдалеченото село Териберка в руския регион Мурманск стана популярна дестинация не само за руснаците, но и за китайските туристи, които започнаха да посещават страната по-често през последните няколко години.
  Разположено на 120 км от град Мурманск, Териберка е най-често посещавано през зимата, когато Северното сияние се появява по-често. Това е причината китайските туристи да дойдат тук, за да станат свидетели на уникалния природен феномен.
  Териберка се превърна в място на китайско поклонение и много местни жители преустроиха къщите и апартаментите си в хостели в резултат на това. Жителите на селото също превозват туристи до различни места.
  Днес това малко село на брега на Арктическия океан се е превърнало в най-препоръчителната дестинация в китайските пътеводители за Русия, ако искате да видите Северното сияние. Пътуващите прекарват по-голямата част от времето в хостелите и се осмеляват да излязат навън вечерта, за да започнат търсенето си.
  Търсачите на различни изживявания преживяват най-вече на руски пелмени и пакети с юфка, плюс понякога си правят китайски ястия с руски съставки.
  Неприятните метеорологични условия и силните ветрове не ги притесняват – те използват специални мобилни приложения за проверка на прогнозите. Ако е студено и небето е ясно, вероятно светлините ще се видят на небето.
  Но времето е непредсказуемо, много хора са принудени да чакат дни наред, дори седмици, за да хвърлят един поглед на светлините върху небето. Може и да не ги видят изобщо! Януари и февруари са най-доброто време за търсачите на Северното сияние.
  Едно пътуване до светлините не е евтино. Самолетен билет от Китай до Мурманск обикновено струва между 30-50 хил. рубли ($504-841), а трансферът от Мурманск до Териберка и обратно около 10 хил. рубли ($168).
  Понякога може да има допълнителни разходи, тъй като лошото време може да направи пътя обратно към Мурманск прекалено опасен, така че полетите могат да бъдат отменени и така се налага да се похарчат повече пари за нощувки в хотели.
  Но като цяло си заслужава. Едно "екзотично" пътуване до северната част на Русия винаги е приключение и наградата може да бъде огромна: гледка към Северното сияние.